**Amerikaniibishaikara** (*Mycteria americana*) on suuri amerikkalainen haikaralaji, joka kuuluu kattohaikaroiden heimoon. Sen vanhempi suomenkielinen nimi on **metsähaikara**. Nimestään huolimatta amerikaniibishaikara ei kuulu iibisten heimoon, kuten eivät muutkaan iibishaikarat. Lajilla ei ole alalajeja.

Ulkonäkö ja koko
----------------

Amerikaniibishaikaran pää.
Aikuinen yksilö on suuri, pituudeltaan 83–115 senttimetriä. Tyypillisesti koiraat painavat 2,5–3,3 kilogrammaa ja naaraat noin 2,0–2,8 kilogrammaa. Suuret koiraat voivat painaa jopa 4,5 kiloa. Linnun höyhenet ovat suurimmilta osin valkoisia. Jalat ovat mustat tai harmaat, mutta jalkojen alaosa on vaaleanpunainen. Pää on tummanruskea ja kalju, naama musta.

Amerikaniibishaikara on suurisiipinen lintu ja lentää kaula ojossa ja jalat avattuina. Lennossa siipien mustat takareunat näkyvät selvästi.

Levinneisyys ja elinympäristö
-----------------------------

Amerikaniibishaikara pesii suuressa osassa Etelä- ja Keski-Amerikkaa sekä Karibian aluetta. Laji on ainoa haikara, joka nykyisin pesii Pohjois-Amerikassa. Yhdysvalloissa amerikaniibishaikara pesii uhanalaisena Floridassa, Georgiassa ja Etelä-Carolinassa. Hiljattain on havaittu linnun elävän myös Pohjois-Carolinassa. Maailmanlaajuisesti IUCN on katsonut lajin olevan uhanalaisuusluokitukseltaan elinvoimainen.

Yhdysvalloissa amerikaniibishaikara suosii sypressipuita ja soita.

Lisääntyminen
-------------

Amerikaniibishaikaroita pesimässä.
Amerikaniibishaikarat rakentavat suuret pesänsä puihin. Yhdessä puussa voi pesiä jopa 25 lintua. Normaalisti naaras munii 3–5 munaa. Munia haudotaan 27–32 päivää, ja sekä naaras että koiras osallistuvat hautomiseen. Poikaset painavat noin 60 grammaa. Kilpailu ravinnosta on tiukkaa, ja jos ruokaa on vähän, vain vanhimmat poikaset selviävät. Viikon vanhat poikaset ruokitaan noin 15 kertaa päivässä, ja ne kasvavat nopeasti. 14 päivän jälkeen kuoriutumisesta poikaset painavat kymmenen kertaa enemmän kuin kuoriutuessaan. 28 päivän kohdalla kukin on 25 kertaa painavampi. Pesimäaikana amerikaniibishaikarat tarvitsevat yli 180 kiloa kaloja ruokkiakseen itseään ja jälkeläisiä.

Ravinto
-------

Amerikaniibishaikaroiden ravinto koostuu pääasiassa kaloista, sammakoista ja suurista hyönteisistä.

Lähteet
-------

1. 1 2  *Mycteria americana* *IUCN Red List of Threatened Species*.  2012. International Union for Conservation of Nature, IUCN, Iucnredlist.org. Viitattu 9.7.2014. (englanniksi)
2. ↑  Väisänen, R. A.; Högmander, H.; Björklund, H.; Hänninen, L.; Lammin-Soila, M.; Lokki, J. & Rauste, V.: *Maailman lintujen suomenkieliset nimet*. 2. uudistettu painos. Helsinki: BirdLife Suomi ry, 2006. Teoksen verkkoversio.
3. ↑  *Otavan lintutieto – maailman linnut*, s. 72, 369. Päätoim. Christopher M. Perrins, suom. laitoksen päätoim. Juhani Lokki. Helsinki: Otava, 1992. ISBN 951-1-12001-8.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q990175
* Wikispecies: Mycteria americana
* ABA: woosto
* ADW: Mycteria\_americana
* ARKive: mycteria-americana
* Avibase: 19196211B7630B88
* BioLib: 21096
* BirdLife: 22697648
* BOLD: 10040
* CoL: 44ZJ8
* BOW: woosto
* eBird: woosto
* ECOS: 8477
* EoL: 45511325
* EPPO: MYKTAM
* Euring: 1270
* Fossilworks: 368949
* GBIF: 2481937
* GNAB: wood-stork
* IBC: wood-stork-mycteria-americana
* iNaturalist: 4742
* IRMNG: 10191123
* ITIS: 174897
* IUCN: 22697648
* NatureServe: 2.105982
* NCBI: 33587
* Neotropical: woosto
* WoRMS: 159150
* Xeno-canto: Mycteria-americana
* ZooBank: 998AE8C2-DD65-49E8-81FB-3EE8F91898D7

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.